open-index/open-wikipedia-markdown huggingface dataset:
דנה אינטרנשיונל (אלבום)

**דנה אינטרנשיונל (עופר ניסים מציג)** (באנגלית: ****) הוא אלבום הבכורה של הזמרת-יוצרת הישראלית דנה אינטרנשיונל. האלבום יצא לאור באפריל 1993, על ידי חברת התקליטים IMP דאנס בע"מ. מתוך האלבום יצאו שישה סינגלים: "סעידה סולטנה", "דנה אינטרנשיונל", "פטה מורגנה", "משחק הדמעות", "סמר-מר" ו"מי שלא רוצה אותי".

לאחר הצלחתו של האלבום, הוציאה אינטרנשיונל את אלבום האולפן השני שלה, אומפטמפה, בשנת 1994.

## רקע
הסגנון המוזיקלי של האלבום הוא דאנס ואלקטרוני והשירים בו הוקלטו בשלוש שפות: אנגלית, עברית וערבית. לפני שהחלו הקלטות האלבום, עסקה אינטרנשיונל במופעי דראג שאירעו במועדוני לילה של הקהילה הגאה. כמו כן, נכתב שמה של אינטרנשיונל כ-"Danna"; בהמשך שמה שונה ל-"Dana".
על עטיפת האלבום דנה מצולמת עם פאה בלונדינית, שוכבת על מיטה, עם מבט מפתה בעיניה.

בריאיון לראש אחד ביוני 1995 היא סיפרה על התצלום שמופיע בעטיפת האלבום: "לא הייתי בלונדינית, זו הייתה פאה. בתחילת הקריירה שלי חשבנו להחליף דמויות ולשנות את שערי. בגלל זה צולמתי כבלונדינית. בסוף החלטנו לוותר על הרעיון. ברוב התמונות שאתם רואים אני טבעית, ורק לפעמים, כשאני מרגישה שאני משתגעת, אני חובשת פאה".

## רשימת רצועות

;הערות
* "סמר-מר" מעוצב כ"סמר מר" (רצועות 2 ו-12).
* "No Alibi" מעוצב כ-"NO ALIBI".
* "Yes Sir, I Can Boogie" מעוצב כ-"YES SIR I CAN BOOGIE".

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-1993
קטגוריה:אלבומי דנה אינטרנשיונל
קטגוריה:אלבומים באנגלית
קטגוריה:אלבומים בעברית
קטגוריה:אלבומים בערבית
קטגוריה:אלבומים שהופקו על ידי עופר ניסים
קטגוריה:אלבומי זהב בישראל
קטגוריה:אלבומי חברת IMP רקורדס
רדיו 538

**רדיו 538** (בהולנדית: **Radio 538**) היא תחנת רדיו שפועלת בהולנד החל משנת 1992. זו תחנת רדיו השנייה בפופולריות במדינה.

## היסטוריה
"רדיו 538" הוקמה בשנת 1992 על ידי עובדים לשעבר של Radio Veronica וניצלה תדרים של תחנה זו. אולפן התחנה היה ממוקם בעיירה בוסום בצפון הולנד. בסוף שנות ה-90 התחנה עברה להילברסום למתחם ליד העירייה. החל משנת 2012 כל היחידות של הקבוצה הועברו למתחם חדש בשטח של 4400 מ"ר.

בשנים 1992–1995 שידורי הרדיו עבדו בכבל בלבד. רק בשנת 2003 קיבלה התחנה הקצאה של תדר ארצי והיא משדרת ב-102 MHz. במאי 2005 התחנה נמכרה ל- Talpa Holding ובשנת 2007 השליטה עברה ל-RTL Nederland. בשנת 2015 השליטה חזרה ל-Talpa Holding.

שידורי "רדיו 538" מיועדים בעיקר לאוכלוסייה צעירה עם המוטו "The station of a young generation". שידורי התחנה הם בעיקר מוזיקה והעברת חדשות כל חצי שעה. הפופולריות של שידורי התחנה גדלה עם השנים. בשנת 2013 היא הגיעה לכ-10-12% מהשוק.

במהלך משחקי מונדיאל ויורו התחנה מארגנת הקרנה משותפת לאוהדי כדורגל. בשנים 2005–2012 ניהלה תחנת הרדיו תחרות של בתי הספר. מאזיני התחנה היו יכולים להצביע עבור בית הספר שלדעתם הטוב במדינה.

את שידורי התחנה אפשר לקלוט גם באינטרנט ותוך שימוש במערכת טלפוניה ניידת עולמית.

במשך שנים רבות התחנה הייתה אחראית על מצעד הפזמונים Dutch Top 40. בשנת 2018 המצעד עבר לתחנת רדיו אחרת.

עד לשנת 2011 "רדיו 538" הייתה מארגנת אירוע שנתי במוזאומפליין באמסטרדם. לאירוע היו מוזמנים אמנים רבים והיו בו כ-300 אלף מבקרים.

בשנת 2011 הוקם ערוץ טלוויזיה TV 538 כערוץ אחות של התחנה.

בשנים 2002, 2004 ו-2009 התחנה "רדיו 538" קיבלה פרס "תחנת רדיו הטובה ביותר" ההולנדי.

בשנת 1999 התחנה החלה לשדר תוכנית מיוחדת למוזיקת היפ פופ Juize. בשנת 2012 לאחר 13 שנות שידור התוכנית נמכרה לתחנת רדיו אחרת.

## קישורים חיצוניים

* 

## הערות שוליים

קטגוריה:אירופה: תחנות רדיו
קטגוריה:הולנד: תקשורת
הסכם פורטסמות' (1948)

**הסכם פורטסמות' של 1948**, או **ההסכם האנגלו-עיראקי (1948)**, היה הסכם בין עיראק לבריטניה שנחתם בפורטסמות' ב-15 בינואר 1948. היה זה תיקון של ההסכם האנגלו-עיראקי (1930).

ב-1941, במהלך מלחמת העולם השנייה, כבשו הבריטים מחדש את עיראק כדי לבטל הפיכה פרו-נאצית שהתרחשה ב-1941 בראשות רשיד עאלי אל-כילאני. מעט לפני החתימה על הסכם פורטסמות', ניהל ראש ממשלת עיראק, סאלח ג'בר, שהיה איש אמונו של שליט עיראק בפועל, נורי א-סעיד, משא ומתן על נסיגה בריטית מעיראק. עם זאת, ההסכם כלל מועצת הגנה בריטית ועיראקית משותפת לפיקוח על התכנון הצבאי של עיראק. בנוסף, הבריטים המשיכו לשלוט בענייני החוץ העיראקים.

בנוסף לסאלח ג'בר ולנורי א-סעיד, ייצגו את עיראק בשיחות שקדמו לחתימה גם שר החוץ פאדל אל-ג'מאלי ושר ההגנה שאקר אל-ואדי. בעת החתימה, המטרה האסטרטגית של בריטניה הייתה ליצור גוש ערבי שיהיה אנטי-סובייטי ופרו-בריטי. לאחר ששכנעה את סוריה, ירדן ומצרים להצטרף לגוש, ויתרה בריטניה על ארץ ישראל המנדטורית, שהאו"ם אישר את חלוקתה למדינה ערבית ולמדינה יהודית והועיד אותה לעיראק. הוסכם על תוכנית צבאית שבאמצעותה שתי דיוויזיות עיראקיות, שיחומשו בנשק בריטי מודרני, יעברו דרך סוריה וירדן ויצטרפו ללגיון הערבי של ירדן כדי לכבוש את המדינות היהודיות והערביות המתוכננות.

בהסכם נקבע כי עיראק עדיין תהיה קשורה לבריטים לצורך אספקה ואימונים צבאיים עד 1973, דבר שלא יכול היה להתקבל על ידי הלאומנים הערבים בעיראק. כתגובה נחרצת להסכם, הובילו לאומנים עיראקיים את מרד בגדאד (1948) נגד המשך הנוכחות הבריטית בעיראק. א-סעיד הישעה את מימוש ההסכם כוויתור שהוצע ללאומנים העיראקים והערבים.

ההסכם בוטל באופן רשמי לאחר שמהפכת 14 ביולי 1958 הדיחה את פייסל השני מהשלטון, והמדיניות העיראקית הפרו-מערבית התהפכה לכיוון הגוש הסובייטי.

## לקריאה נוספת
*מיכאל אפל, **המזרח התיכון בימינו; עיראק - מלוכה, מהפכה, רודנות**, הוצאת האוניברסיטה הפתוחה, 2005
*עזרא נשרי, **הסוס הטרויאני הבריטי במלחמת השחרור הישראלית**,, הוצאת סטימצקי, 2019

## קישורים חיצוניים
*עזרא נשרי, מהלכי משרד החוץ של הלייבור הבריטי כנגד הקמת מדינה יהודית בת-קיימא (ראו פרק שישי)

## הערות שוליים

פורטסמות' (1948)
קטגוריה:הממלכה המאוחדת: יחסי חוץ לפי מדינה
קטגוריה:1948 בממלכה המאוחדת
יהלומים (סרט, 1975)

**יהלומים** (באנגלית: **Diamonds**) הוא סרט פשע ישראלי-אמריקאי משנת 1975 בבימויו של מנחם גולן, עם רוברט שו, ריצ'רד ראונדטרי, ברברה הרשי (בשם ברברה סיגל - Seagull) ושלי וינטרס בתפקידים הראשיים.

העלילה היא על שוד מתוחכם בבורסת היהלומים ברמת גן בה מאוכסנים יהלומים בשווי של 100 מיליון דולר.

הצילומים נערכו בלונדון, תל אביב, רמת גן וירושלים.
## תקציר העלילה
צ'ארלס הודג'סון (רוברט שו) הוא סוחר יהלומים אמיד מלונדון. הוא מתחרה בהיאבקות עם אחיו התאום ארל (רוברט שו בתפקיד כפול) שמתגאה כל הזמן בבניית חדרי כספות שאין אפשרות לחדור לתוכן. שיא הצלחתו של ארל, היא בניית חדר הכספות בבורסת היהלומים הישראלית ברמת גן שאותה לא יוכל לפרוץ אפילו השודד המתוחכם ביותר. צ'ארלס מחליט ללמד את אחיו לקח. הוא מגייס את ארצ'י (ריצ'רד ראונדטרי), שזה עתה השתחרר מהכלא ומשכנע אותו להצטרף אליו יחד עם חברתו סאלי (ברברה הרשי).

מהרגע שהשלושה נוחתים בנתב"ג הם במעקב של מפקח המשטרה משה בן דוד (שייקה אופיר), עוזרו גבי (גדי יגיל) והשוטרת ציפי (יונה אליאן). בנתב"ג הם נפגשים בתיירת היהודיה האלמנה זלדה שפירו (שלי וינטרס) שהגיעה לישראל כדי למצוא חתן.

השלושה מתפצלים, צ'ארלס נשאר בתל אביב וארצ'י וסאלי עוברים לבית לחם, שם הם "מתכננים" ביחד עם מדריך התיירים מוסטפא (יוסף שילוח) שוד של תכשיטי המדונה בכנסיית המולד) כדי למקד את המעקב אחריהם ולאפשר לצ'ארלס פעולה חופשית ברמת גן.

ברמת גן נפגש צ'ארלס עם עמיתו סוחר היהלומים זלצבורג (יהודה אפרוני) שללא כוונה מגלה לו פרטים רבים על סדרי האבטחה. הקומבינציה של חדר הכספות משתנה מדי פעם ורק מר רבינוביץ (יוסי גרבר) מעודכן בה. עבריין נוסף, מומו (בומבה צור) חוטף את בנו של רבינוביץ (חן פלוטקין) וצ'ארלס מאיים על רבינוביץ כי ימסור לו את קומבינציה חדר הכספות אחרת יאונה רע לבנו. אשתו של רבינוביץ (נעמי גרינבאום) מודאגת מאוד ורבינוביץ לא עומד בלחץ.

צ'ארלס מצליח לעקוף את מערכת האזעקה ומגיע עד לחדר הכספות. בינתיים עוקבים השוטרים משה וגבי אחרי צ'ארלס וסאלי שמצליחים להימלט מחופשים ובעזרת מסוק להגיע ליד בית בורסת היהלומים ברמת גן. מוסטפא נתפס ונחקר על ידי השוטרים ומגלה להם לאחר איומים על הפסקת עבודתו, את התכנית. משה וגבי ממהרים לבורסה ברמת גן אבל השומר במקום (אריה מוסקונה) אומר להם שאין כל בעיה...

ארצ'י מצליח בעזרת ציוד מתוחכם לעקוף את הרצפה במבואה של חדר הכספות הקשורה לאזעקה, לפתוח את חדר הכספות ולפוצץ את כל הכספות חוץ מהכספת של צ'ארלס. אלפי יהלומים נשפכים לרצפה אך צ'ארלס שרצה רק להראות לאחיו כי גבר עליו, לא מעוניין בהם. ארצ'י כועס אך אין לו ברירה. בדרך חזרה נופלים יהלומים מכיסו על הרצפה ומפעילים את האזעקה.

מתחיל מרדף בתוך בניין הבורסה. צ'ארלס וארצ'י מצליחים להגיע לגג ולהיחלץ משם בעזרת המסוק.

לבסוף הם עוזבים את הארץ ביחד עם זלדה שלא הצליחה למצוא חתן. צ'ארלס נותן לארצ'י 100,000 דולר ותורם לבורסה 50.000 דולר "לשיפור תנאי הבטיחות"...

## צוות השחקנים

## קישורים חיצוניים

* 
*יהלומים, באתר TCM
*קדימון ליהלומים 1975, באתר יוטיוב
*שיר הנושא של יהלומים, באתר יוטיוב

קטגוריה:סרטי 1975
קטגוריה:סרטים באנגלית
קטגוריה:סרטים אמריקאיים

קטגוריה:סרטי פשע ישראליים
קטגוריה:סרטי מנחם גולן
קטגוריה:סרטים בין-לאומיים שעלילתם מתרחשת בישראל
קטגוריה:סרטי פשע אמריקאיים
קטגוריה:סרטים ישראליים משנת 1975
קטגוריה:סרטי העוסקים במעשי שוד
מגנונה

**מגנונה** (באנגלית: ***Maganoona*** או ***Maganuna***; מעוצב: ***Maganona***) הוא אלבום האולפן הרביעי של הזמרת-יוצרת הישראלית דנה אינטרנשיונל. הוא יצא לאור בספטמבר 1996, בהוצאת חברת התקליטים ביג פוט רקורדס. מתוכו יצאו שבעה סינגלים: "מגנונה", "מנפנפת", "דון קיחוטה", "I'm Gonna Let", "Cinquemilla", "יש בו אש" ו-"Let Kiss".

את האלבום הוציאה אינטרנשיונל על ידי חברת התקליטים הליקון, בשונה משלושת אלבומיה הקודמים.

## רקע
עופר ניסים הצהיר בריאיון שאירע ביוני 1996 ש"התחושה הייתה שרק עם הליקון תהיה להם הזדמנות לפרוץ מחוץ למדינת ישראל, ולכן גם חתמו על חוזה לשנה בלבד למקרה שהם לא יצליחו לענות על הציפייה". שמו של מגנונה לא מצוין בעטיפה עצמה, אלא בצד התקליטור. בנוסף לכך, בריאיון עם מני פאר אמרה ששמו יהיה "Cinquemila".

האלבום, שהופץ בידי הליקון הוביל לסערה בינה לבין אינטרנשיונל וניסים, כתוצאה מהקמת חברת הבת ביג פוט רקורדס. שנים לאחר מכן, האשימה אינטרנשיונל בראיונות שונים כי הליקון הקימה את חברת הבת ביג פוט כדי להוציא במסגרתה את התקליטים שלה, מאחר שהם "התביישו בה", להגדרתה.

בספטמבר 1997 יצאה מהדורה מיוחדת של מגנונה עם מדבקה "מצורף סינגל מתנה, הכולל: 'סקס אחר' ו-'Power'", במסגרתה צורף תקליטור של סינגל כפול הכולל את "שיר קדמשנתי (סקס אחר)" ו-"Power". התקליטור עצמו כלל ארבע רצועות בסך הכול; גרסת רמיקס ורגילה לראשונה מביניהם וגרסת רדיו וגרסה ארוכה לשנייה מביניהם.

## הצלחה מסחרית
בעשרה הימים הראשונים ליציאתו הצליח מגנונה להימכר בלמעלה משבעת אלפים עותקים בסך הכול.

מגנונה נמכר בלמעלה מ-23,000 עותקים בישראל, והיה לאחד מאלבומיה הנמכרים ביותר של אינטרנשיונל באותה העת.

## רשימת רצועות

;הערות
* "I'm Gonna Let" מעוצב כ-"i'M goNNA Let".
* "Cinquemilla" מעוצב כ-"cHiNqueMiLLa".

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 1996
קטגוריה:אלבומי דנה אינטרנשיונל
קטגוריה:אלבומים באיטלקית
קטגוריה:אלבומים באנגלית
קטגוריה:אלבומים בעברית
קטגוריה:אלבומים בערבית
קטגוריה:אלבומים שהופקו על ידי עופר ניסים
קטגוריה:אלבומי זהב בישראל
קטגוריה:אלבומי חברת ביג פוט רקורדס
בריידי הנדר

**בריידי הנדר** (באנגלית: **Brady Hender**; נולד ב-29 באוגוסט 1996) הוא שחקן קולנוע וטלוויזיה אמריקאי.

## ביוגרפיה
הנדר נולד ב-29 באוגוסט 1996 בקאטי,  טקסס. אחיו ברנדון ואחותו טיילר גם הם שחקנים.
## קריירה
תפקידו הראשון היה בשנת 2006, בסרט המבוסס על ספרו של טרומן קפוטה, ידוע לשמצה. שנה לאחר מכן הופיע בפרק בסדרת הטלוויזיה היחידה.

בשנת 2008 הופיע לצד בילי זיין בסרט הקולנוע "The Man Who Came Back". בשנת 2010 הופיע בסדרת הטלוויזיה "The Forgotten" ובסרט האימה "Psychic Experiment".
בשנת 2011 בופיע בפרק בסדרת הטלוויזיה חוק וסדר: לוס אנג'לס. באותה שנה הופיע בסרט הקולנוע פרויקט X.

בשנת 2013 הופיע בפרק בסדרת הטלוויזיה אימה אמריקאית. בשנת 2015 הופיע בסרט הקולנוע "WWJD What Would Jesus Do? The Journey Continues". שנה לאחר מכן הופיע בתפקיד חוזר קומדיית המצבים, "Those Who Can’t".

בשנת 2017 הופיע בפרק בסדרת הטלוויזיה צ'אנס. בשנת 2019 הופיע בפרק בסדרת הטלוויזיה "A Girl Named Jo".

בשנת 2020 שיחק בסרט הקולנוע "Lost Girls: Angie's Story". באותה שנה הופיע בפרק בסדרת הטלוויזיה הצילצול הגואל. בשנת 2022 הופיע בסרט "Romeo and Juliet Killers".

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
איפיטמפה

**איפיטמפה (עופר ניסים מארח)** (באנגלית: ****) הוא אלבום האולפן השלישי ומיני-אלבום הבכורה של הזמרת-יוצרת הישראלית דנה אינטרנשיונל. הוא יצא לאור בשנת 1995, על ידי חברת התקליטים IMP דאנס בע"מ. מתוכו יצאו שלושה סינגלים: "אני רוצה לחיות", "" ו"מי שלא רוקד עומד".

איפיטמפה נחשב לאלבום האולפן השלישי של אינטרנשיונל, אך הוכר כמיני-אלבום כיוון שכלל שבע רצועות בלבד.

## רקע
בריאיון ל"ראש אחד" ביולי 1995, לפני יציאתו של איפיטמפה, הצהירה אינטרנשיונל: "אני לא מרגישה מוכנה לשחרר אלבום חדש עדיין, אז חברת התקליטים שלי החליטה לשחרר כמה רמיקסים של הלהיטים שלי וכמה שירים שמעולם לא שוחררו". באיפיטמפה נכללו שבע רצועות בסך הכול: שלושה שירים חדשים, וארבעה רמיקסים לשירים שהוציאה.

איפיטמפה נמכר בלמעלה מ-10,000 עותקים בישראל, על אף היותו מיני-אלבום, וזכה להצלחה נאה במדינה.

## רשימת רצועות

;הערות
* "אני רוצה לחיות" מעוצב כ"רוצה לחיות".
* "מי שלא רוקד עומד" מעוצב כ"מי שלא רוקד עומד!".
* "דנה אינטרנשיונל" מעוצב כ"דנה אינטרנשיונל (SHUSHU YA SHUSHU)".
* "" מעוצב כ-"".

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 1995
קטגוריה:מיני-אלבומי בכורה מ-1995
קטגוריה:אלבומי דנה אינטרנשיונל
קטגוריה:אלבומים בעברית
קטגוריה:אלבומים בערבית
קטגוריה:אלבומים בצרפתית
קטגוריה:אלבומים שהופקו על ידי עופר ניסים
קטגוריה:אלבומי חברת IMP רקורדס
נייט מילר

**נייתן למאר מילר ג'וניור** (באנגלית: **Nathan Lamar Miller Junior**; 12 באוגוסט 1987 – 4 ביוני 2022) היה כדורסלן אמריקאי ששיחק בעמדות הרכז והקלע.

מילר הגיע לישראל בשנת 2010 והחל לשחק בהפועל מגידו מהליגה הלאומית. בעונה שלאחר מכן הוא עבר למכבי באר יעקב, איתה העפיל לגמר הליגה הלאומית, שם הפסידה להפועל תל אביב.

לאחר מכן שיחק בפנטרס דה אגואסקליינטס מליגת העל המקסיקנית בכדורסל.

לאחר מכן חזר לישראל ושיחק בעירוני נהריה (אותה הוביל לעליית ליגה ושימש כקפטן הקבוצה כששיחקה בליגת העל) ועירוני רמת גן.

את שלוש העונות הבאות הוא שיחק בקוריאה הדרומית בקבוצת סיאול סמסונג ת'אנדרס  מליגת הכדורסל הקוריאנית. מילר פרש בשנת 2019.

מילר נפטר ב-4 ביוני 2022, בגיל 34, מהתקף אסתמה.

## קישורים חיצוניים

*פרופיל, באתר מנהלת ליגת העל בכדורסל

## הערות שוליים

קטגוריה:אמריקאים ילידי אוהיו
קטגוריה:ספרינגפילד (אוהיו): אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של באולינג גרין
קטגוריה:כדורסלני הפועל מגידו
קטגוריה:כדורסלני מכבי באר יעקב
קטגוריה:כדורסלני עירוני נהריה
קטגוריה:כדורסלני מכבי עירוני רמת גן
קטגוריה:ספורטאים אמריקאים בישראל
קטגוריה:אמריקאים שנולדו ב-1987
קטגוריה:אמריקאים שנפטרו ב-2022
בילאל בן חמודה

**בילאל בן חמודה** (בערבית: **بلال بن حمودة**, בתעתיק: **בלאל בן חמודה**; 23 באוגוסט 1997 – 10 ביוני 2022) היה כדורגלן אלג'יראי, ששיחק בעמדת הקשר ההתקפי.

## קריירת מועדונים
בן חמודה נולד בחג'וט  שבאלג'יריה, והחל את הקריירה המקצוענית שלו ב-USMM חג'וט  המקומית במסגרת ליגת המשנה האלג'יראית . הוא ערך עשר הופעות במדי הקבוצה הבוגרת של המועדון, בהן הבקיע שער אחד.

בחודש יולי 2016 חתם בן חמודה ב-USM אלג'יר מליגת העל האלג'יראית. ב-28 באוקטובר 2017 הוא ערך את הופעת הבכורה שלו בקבוצה הראשונה של המועדון, בניצחון 0–4 על CR בלוזדאד במסגרת הליגה. הוא ערך 94 הופעות ליגה והבקיע 11 שערים במשך חמש עונות במדי המועדון, עד למותו. בעונת  זכה עם USM אלג'יר באליפות אלג'יריה.

## קריירה בינלאומית
בן חמודה היה קפטן נבחרת אלג'יריה עד גיל 23.

בחודש יוני 2021 זומן בן חמודה לראשונה לסגל נבחרת אלג'יריה A , למשחק נגד נבחרת ליבריה, שנגמר בניצחון 1–5 של נבחרת אלג'יריה A. ב-22 באוגוסט 2021 הוא נכלל בסגל נבחרת אלג'יריה A למחנה האימונים בקטר שנערך לקראת טורניר הגביע הערבי . הוא הבקיע שער במשחק הידידות נגד נבחרת בורונדי. עם זאת, הוא לא נכלל בסגל הנבחרת לטורניר. ב-9 ביוני 2022, יום לפני מותו, הבקיע שער בניצחון 0–3 של נבחרת אלג'יריה A על נבחרת הרפובליקה הדמוקרטית של קונגו במשחק ידידות.

## מותו
ב-10 ביוני 2022, בגיל 24, נהרג בן חמודה בתאונת דרכים.

## תארים
;USM אלג'יר
* אליפות אלג'יריה (1): 2018/2019

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:אלג'יראים שנולדו ב-1997
קטגוריה:אלג'יראים שנפטרו ב-2022
סווטלאן סטואב

**סווטלאן סטואב** (בבולגרית: **Светлан Стоев**; נולד ב-30 באוגוסט 1960, סופיה, הרפובליקה העממית של בולגריה) הוא פוליטיקאי, דיפלומט וכלכלן בולגרי אשר כיהן ממאי ועד דצמבר 2021 כשר החוץ של בולגריה בממשלת המעבר של סטפן יאנב.

## ביוגרפיה
סטואב נולד ב-1960 בסופיה בירת בולגריה. סיים תואר ראשון ביחסים בינלאומיים באוניברסיטה לכלכלה לאומית ועולמית, ותואר מוסמך אוניברסיטה ביחסים בינלאומיים בהתמחות ביחסים כלכליים, מהאקדמיה לדיפלומטיה של משרד החוץ של הפדרציה הרוסית, ותואר שני מהמכון האירופי למדיניות, באקדמיה לדיפלומטיה על שם גוסטב שטרזמן בבון.

ב-1985 הצטרף סטואב למשרד החוץ הבולגרי ובו כיהן בשורה ארוכה של תפקידים: נספח לענייני עיתונות, נספח בשגרירות בולגריה בארצות הברית, נספח לענייני משפט בינלאומי בשגרירות בולגריה בטורקיה, מזכיר ראשון בשגרירות בולגריה בניגריה, קונסול דיפלומטי בשגרירות בולגריה בדנמרק, שגריר בולגריה בגרמניה, מזכיר מנהלי של משרד החוץ הבולגרי ושגריר מיוחד לשוודיה ובהמשך לדנמרק.

בין מאי לדצמבר 2021, כיהן כשר החוץ של בולגריה בממשלת המעבר של סטפן יאנב.

## חייו האישיים
סטואב נשוי לאמיליה ואב לבת (חריסטינה) ובן (ונציסלאב). הוא שולט בבולגריה, רוסית וגרמנית. הוא בעל עיטור הכבוד של הרפובליקה הפדרלית הגרמנית (1988), ומסדר ההצטיינות הלאומי של צרפת (1989).

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:דיפלומטים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים בגרמניה
קטגוריה:שגרירים בדנמרק
קטגוריה:שגרירים בשוודיה
קטגוריה:בולגרים שנולדו ב-1960
פרס צ'ארלס אלברט שול

**פרס צ'ארלס אלברט שול** (באנגלית: **The Charles Albert Shull Award**) מוענק על ידי האגודה האמריקאית לביולוגית צמחים.

הפרס הוענק לראשונה בשנת 1971 כדי להוקיר את ד"ר צ'ארלס א. שול, שעניינו האישי ותמיכתו היו אחראים במידה רבה לייסודה ולצמיחה של האגודה. זהו פרס כספי הניתן מדי שנה עבור חקירות יוצאות דופן בתחום ביולוגיה של צמחים לחבר באגודה שגילו בדרך כלל מתחת לארבעים וחמש או פחות מעשר שנים ממתן הדוקטורט. הזוכה מוזמן לנאום לאגודה באספה השנתית בשנה שלאחר מכן.

## רשימת זוכי הפרס
להלן רשימת זוכי הפרס נכון לשנת 2022:
* **2022-** לוסיה סטרדר
* **2021 -** אדריאן רודר
* **2020 -** 
* **2019 -** סיובאן בריידי
* **2018 -** נתן שפרינגר
* **2017 -** בלייק מאיירס
* **2016 –** 
* **2015 –** סיריל זיפל
* **2014 -** ליבו שאן
* **2013 -** הארווי מילר
* **2012 -** 
* **2011 -** 
* **2010 -** 
* **2009 -** סטיבן ג'ייקובסן
* **2008 -** שנג לואן
* **2007 –** סמואל זימן
* **2006 -** 
* **2005 –** קרישנה ניוגי
* **2003 -** 
* **2001-** 
* **1999-** 
* **1997-** ג'וליאן שרודר
* **1995-** ג'ואן קורי
* **1993-** איליה רסקין
* **1991-** 
* **1989-** 
* **1987-** 
* **1985-** רוברט ג'אקווינטה
* **1983-** בריאן לרקינס
* **1981-** לי פראט
* **1979-** 
* **1977-** ג'ון בוייר
* **1975-** תומאס קנט הודג'ס
* **1973-** פיטר אלברסהיים
* **1971 -** פיטר מרטין ריי

## קישורים חיצוניים
* 

## הערות שוליים

צ'ארלס אלברט שול
צ'ארלס אלברט שול
פיינדאם

שמאל|מגרש הקבוצה 2007|ממוזער
**ספורט קלאב פיינדאם** (בהולנדית: **Sportclub Veendam**) הייתה קבוצת כדורגל הולנדית מהעיר פיינדאם שבמחוז חרונינגן, שפעלה בין השנים 1894 ל-2013, ובשיאה שיחקה הקבוצה בליגת העל ההולנדית.

## היסטוריה
הקבוצה נוסדה ב-4 בספטמבר 1894 בעיירה פיינדאם. בתחילת המאה ה-20 שינתה את שמה מספר פעמים, ושמה התקבע כפיינדאם. ב-1916 העפילה הקבוצה העפילה הקבוצה לבית האזורי העליון באליפות הולנד וב-1932 הגיעה להישג השיא שלה וזכתה באליפות הליגה המחוזית של אליפות הולנד. בעקבות הזכייה העפילה הקבוצה לשלב בית הגמר עם אלופות כלל המחוזות אך סיימה במקום ה-5 והאחרון לאחר שהשיגה ניצחון בודד על ה-4 פ.ס.ו איינדהובן.

### המעבר לכדורגל מקצועני
עם ההחלטה על הפיכת הכדורגל למקצועני בהולנד, נרשמה הקבוצה כמועדון מקצועני ושובצה לליגת המבחן השלישית. שכר השחקנים בקבוצה הושפע מהישג ולא על בסיס משכורת חודשית בלבד והרכב מ-15 גילדן הולנדי עבור ניצחון, 10 עבור תוצאת תיקו ו-5 עבור הפסד, נוסף על 5 גילדן לשבוע.

את עונת הבכורה בליגת המבחן סיימה הקבוצה במקום ה-13 ולא הצליחה להעפיל לליגה השנייה. לאחר חלוקת הליגות ב-1956 שובצה בליגה השלישית בה שיחקה עד עונת 1958/59 אז סיימה במקום ה-2 והעפילה לראשונה לליגת המשנה ההולנדית. בליגת המשנה שיחקה כ-6 עונת ובשיאה העפילה למקום ה-5. בסיום עונת 1964/1965 סיימה במקום ה-15 ונשרה לליגה השלישית. לאחר שלוש שנים במאבקי הצמרת שבה הקבוצה לליגה השנייה. מסוף שנות ה-60 ועד לאמצע שנות ה-80 הייתה קבוצה לחברה קבועה בליגת המשנה כאשר לרוב הייתה בחלק האמצעי והתחתון של הטבלה. כל זה השתנה כאשר בעונת 1985/1986 הצליחה הקבוצה לסיים במקום הרביעי ולהעפיל לשלב הפלייאוף. בשלב זה הצליחה לגבור על כל יריבותיה והעפילה לראשונה לליגת העל. עונתה הראשונה בליגת העל עונת 1986/1987 הייתה קשה והקבוצה התקשתה לנצח והשיגה 4 ניצחונות בלבד, כולן על קבוצות ממרכז ותחתית הטבלה. עקב כך סיימה במקום ה-17 ונשרה לליגת המשנה. בעונה הבאה בליגת המשנה הצליחה הקבוצה להיצמד לראש הטבלה ובסיומה העפילה לליגת העל לאחר שסיימה במקום ה-2. גם בעונתה השנייה בליגה הבכירה לא הצליחה הקבוצה לנטוע שורשים בליגה הבכירה ולמרות שהצליחה להכפיל את כמות הניצחונות ל-8, ספגה לא פחות מ-18 הפסדים, סיימה במקום האחרון וירדה לליגת המשנה.

מתחילת שנות ה-90 ועד להתפרקותה ב-2013 הייתה הקבוצה חברה קבועה בליגת המשנה, ואף העפילה לפלייאוף העלייה מספר פעמים אך לא הצליחה לשחזר את הישג השיא שלה.

### הפירוק
בשנת ה-2010 נכנס המועדון להליך פשיטת רגל, אחרי שלאורך שנות ה-90 וה-2000 ביצע מספר תוכניות הבראה, אך למרות מאמצים של נותני חסות ואף עיריית פיינדאם המועדון לא הצליח להתאזן ובאפריל 2013 נמחק מהליגה השנייה והתפרק.

## קישורים חיצוניים

* 

## הערות שוליים

קטגוריה:חרונינגן (מחוז)
קטגוריה:קבוצות כדורגל שהוקמו ב-1894
קטגוריה:קבוצות כדורגל הולנדיות
קטגוריה:קבוצות כדורגל שהתפרקו
ג'ייק הופמן

**ג'ייקוב אדוארד "ג'ייק" הופמן** (באנגלית: **Jacob Edward "Jake" Hoffman**; נולד ב-20 במרץ 1981) הוא שחקן, במאי וסופר יהודי-אמריקאי.

## ביוגרפיה
ג'ייק הופמן נולד במחוז לוס אנג'לס, בנם של השחקן דסטין הופמן וליסה הופמן . הוא יהודי, כמו גם שני הוריו.

בשנת 2003 סיים את לימודיו בבית הספר לאמנויות על שם טיש של אוניברסיטת ניו יורק.

## קריירה

### שחקן
ב-2006 שיחק בסרט הפנטזיה הקומי "קליק*"*, כשגילם את בנו של אדם סנדלר.

הופמן ואביו לוהקו בשנת 2012 לתפקידים הנכד והסבא בסדרת הטלוויזיה "Luck".

בשנת 2013 גילם את מעצב הנעליים סטיב מאדן בסרט "הזאב מוול סטריט" של הבמאי מרטין סקורסזה.

### במאי
הופמן ביים קליפים, כתב וביים סרטים קצרים.

בשנת 2014 ערך הופמן את הופעת הבכורה שלו בבימוי סרט העלילתי בשם *Asthma*.

## חיים אישיים
ביולי 2022 נישא לחברתו הישראלית, עמית דישון, מעצבת פנים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים ממוצא אוקראיני-יהודי
קטגוריה:אמריקאים ממוצא יהודי-רומני
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1981
ככה כל יום

"**ככה כל יום**" הוא סינגל שהוקלט על ידי הזמר הישראלי עדן חסון. הוא יצא לאור ב-9 בפברואר 2022, על ידי חברת התקליטים Mobile1 Music, כסינגל הרביעי מתוך אלבום האולפן השלישי של חסון, אלבום 3. הוא נכתב על ידי חסון, שגם הפיק את השיר עם יעקב למאי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.6 מיליון השמעות.

השיר הגיע למקום השני במצעד הסינגלים הישראלי של המדיה פורסט.

## וידאו קליפ
הווידאו קליפ הרשמי של השיר פורסם ב-9 בפברואר 2022, ביום צאת השיר, בבימויו של רן יחזקאל. נכון לנובמבר 2025, לשיר יש למעלה מ-7.8 מיליון צפיות ביוטיוב.

## מיקומי שיא

## היסטוריית יציאות לאור

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים בהוצאת Mobile1 Music
The Album (אלבום של דנה אינטרנשיונל)

***The Album*** (בעברית: **האלבום**) הוא אלבום האוסף השני של הזמרת-יוצרת הישראלית דנה אינטרנשיונל. הוא יצא לאור ב-12 באוקטובר 1998, בהוצאת חברות התקליטים ביג פוט רקורדס ופוליגראם רקורדס. מתוך האלבום לא יצאו סינגלים וביקשו מהקהל ברחבי העולם שלא לרכוש אותו, בשל הפצתו השנויה במחלוקת.

האלבום הופץ בסמוך ליציאתו של אלבום האוסף, דיווה – האוסף (1998), דבר שהוביל למחלוקת בין אינטרנשיונל ומנהליה לבין חברות התקליטים.

## רקע
במהלך ריאיון הצהירה אינטרנשיונל: .

בעקבות המחלוקת, תבעה אינטרנשיונל את הליקון ובית המשפט פסק לזכות אותה ב-100,000 ש"ח.

## רשימת רצועות

;הערות
* "Cinquemilla" מעוצב כ-"cinQue miLLa".
* "מגנונה" מעוצב כ-"maganuna" (רצועות 2 ו-12).
* "" מעוצב כ-"" (רצועות 3 ו-13).
* "Power" מעוצב כ-"power".
* "דנה אינטרנשיונל" מעוצב כ-"Dana International".
* "לילה טוב אירופה" מעוצב כ-"Good Night Europe".
* "ערוסה" מעוצב כ-"Arusa".
* "דון קיחוטה" מעוצב כ-"Don Quixote".
* "נוסעת לפטרה" מעוצב כ-"".

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף מ-1998
קטגוריה:אלבומי דנה אינטרנשיונל
קטגוריה:אלבומי אוסף באיטלקית
קטגוריה:אלבומי אוסף באנגלית
קטגוריה:אלבומי אוסף בעברית
קטגוריה:אלבומי אוסף בערבית
קטגוריה:אלבומי אוסף בצרפתית
קטגוריה:אלבומים שהופקו על ידי עופר ניסים
קטגוריה:אלבומי חברת ביג פוט רקורדס
ג'ון קראנק (פיזיקאי)

**ג'ון קראנק** (באנגלית: **John Crank**; 6 בפברואר 1916 – 3 באוקטובר 2006) היה פיזיקאי מתמטי בריטי הידוע בזכות עבודותיו על פתרון נומרי של משוואות דיפרנציאליות חלקיות. מפתח שיטת קראנק-ניקולסון בשיתוף עם פיליס ניקולסון.

## ביוגרפיה
קראנק נולד בהינדלי שבמחוז לנקשייר. אביו היה מסגר.

בשנת 1934 החל את לימודיו לתואר ראשון ושני באוניברסיטת מנצ'סטר, והשלים אותם בשנת 1938, בהנחיית ויליאם לורנס בראג ודאגלס הרטרי. במהלך מלחמת העולם השנייה עסק בבליסטיקה, ובשנים 1945–1957 היה לפיזיקאי מתמטי במעבדת המחקר היסודית קורטולדס (Courtaulds). במהלך תקופה זו (בשנת 1953) קיבל את תואר הדוקטור מאוניברסיטת מנצ'סטר.

בשנת 1957 מונה לראש המחלקה למתמטיקה בקולג' ברונל באקטון. הוא שימש במשך שתי כהונות כסגן המנהל של ברונל בטרם פרישתו לגמלאות בשנת 1981, אז הוענק לו תואר פרופסור אמריטוס.

עיקר עבודתו היה בפתרון נומרי של משוואות דיפרנציאליות חלקיות ובפרט, הפתרון של בעיות הולכת חום (שהן משוואות דיפרנציאליות חלקיות במרחב ובזמן).

## חיים אישיים
קראנק היה נשוי לג'ואן במשך 63 שנה, עד לפטירתה בשנת 2005. הם היו הורים לשניים.

מעבר לעיסוקו המדעי, קראנק היה חובב מושבע של גינון ואף ייסד, לרגל יציאתו לגמלאות, את "גן ג'ון קראנק" בקולג' ברונל.

## לקריאה נוספת

## קישורים חיצוניים

קטגוריה:בעלי תואר דוקטור מאוניברסיטת מנצ'סטר
קטגוריה:מתמטיקאים בריטים
קטגוריה:פיזיקאים בריטים
קטגוריה:בריטים שנולדו ב-1916
קטגוריה:בריטים שנפטרו ב-2006
שאול מויאל

**שאול מויאל** היה סייף יהודי-מצרי אולימפי (אמסטרדם 1928), אלוף המכביה הראשונה (1932) והמכביה השנייה (1935)

## ביוגרפיה
באולימפיאדת אמסטרדם (1928) סיים במקום תשיעי בדקר קבוצתי, במקום עשירי בדקר אישי, במקום 11 ברומח קבוצתי ובמקום 15 ברומח אישי.

ב שנערכה בשנת 1932 הוא זכה ב-3 מדליות זהב אישיות בכל שלושת סוגי הנשק, ברומח בדקר ובחרב.

ב שנערכה בשנת 1935 הוא זכה ב-4 מדליות, 3 זהב ו-1 כסף. מדליות זהב ברומח אישי, ברומח קבוצתי ובדקר קבוצתי ומדליית כסף בדקר אישי.

## קישורים חיצוניים

## הערות שוליים

קטגוריה:סייפים יהודים מצרים
קטגוריה:ספורטאים יהודים מצרים
קטגוריה:אלופי המכביה: סייפים
קטגוריה:סייפים באולימפיאדת אמסטרדם (1928)
קטגוריה:משתתפים יהודים באולימפיאדת אמסטרדם (1928)
Dear Mr. President

"**Dear Mr. President**" (בעברית: "**אדוני הנשיא היקר**") הוא סינגל של הזמרת האמריקאית, פינק, בשיתוף פעולה עם הלהקה האמריקאית, אינדיגו גירלז. השיר נמצא באלבומה הרביעי של פינק, *[[I'm Not Dead]]*. השיר הוא מכתב פתוח לנשיא ארצות הברית, ג'ורג' ווקר בוש. השיר מותח ביקורת על מספר תחומים בממשל של בוש ובכהונתו של בוש, כולל מלחמת עיראק, חוק אף ילד לא נשאר מאחור , התנגדות לנישואים חד-מיניים, ולזכויות להט"ב, חוסר אמפתיה בלתי נתפס כלפי אזרחים עניים ומעמד הביניים, והשתייה והשימוש בסמים של בוש בזמן הקולג'.

"Dear Mr. President" שיצא כסינגל בדצמבר 2006 הפך ללהיט ברחבי אירופה ואוסטרליה. השיר הגיע, בשיאו, למקום הראשון בפלנדריה למשך ארבעה שבועות ובאוסטריה למשך שבוע אחד, תוך שהשיר הגיע לחמישייה הראשונה באוסטרליה, גרמניה ושווייץ. הסינגל היה הסינגל השלישי הנמכר ביותר באוסטריה לשנת 2007 והסינגל השמיני הנמכר ביותר בשווייץ באותה שנה.

נכון ליוני 2022, השיר הושמע למעלה מ-59 מיליון פעמים בספוטיפיי.

## ביקורת
השיר זכה לביקורות חיוביות בעיקר ממבקרי מוזיקה. כריס ויליאמס, מאנטרטיינמנט ויקלי, תיאר את השיר "עם הדאגה החברתית הפולקית הבלתי תואמת שלו וקווי מחיאות הכפיים של בוש". נטלי ניקולס, מלוס אנג'לס טיימס, אמרה כי פינק משמשת באני דיפרנקו הפנימי שלה בתוך השיר. ג'ון פארלס, מהניו יורק טיימס, ציין שהשיר הוא שיר "משמעותי טוב", "הקטורי" ושהוא "גדל עוד יותר". המגזין PopMatters שיבח את הסינגל.

בארי וולטרס, מרולינג סטון, משבח את פינק על "שכתבה מכתב חריף ב-'Dear Mr. President', [יחד עם ה]השתוללות ההרמונית-עממית-צדקנית עם אינדיגו גירלז". סאל צ'ינקוומני, מ-*[[Slant Magazine]]*, כתב כי "'Dear Mr. President', שמשתמש בחוכמה במילותיו של ג'ורג' וו. בוש נגדו, מחוויר לצד 'וייטנאם שלי'."

## מיקומי שיא

## נתוני מכירות

## היסטוריית יציאות לאור

## ראו גם
* Commander in Chief

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:שירי להט"ב
קטגוריה:שירי מחאה
קטגוריה:שירים על ג'ורג' ווקר בוש
קטגוריה:שירים נגד מלחמה
קטגוריה:שירים על מכתבים
קטגוריה:בלדות משנות ה-2000
קטגוריה:בלדות פופ
קטגוריה:בלדות קאנטרי
קטגוריה:בלדות רוק
קטגוריה:שירי מוזיקת קאנטרי אמריקאיים
קטגוריה:שירי קאנטרי רוק
קטגוריה:שירי רוק קל
קטגוריה:סינגלים שהגיעו למקום הראשון באוסטריה
יוסף מזרחי (סייף)

**יוסף מזרחי** (1895 – 1975) היה סייף יהודי-מצרי אולימפי (פריז 1924 ואמסטרדם 1928), אלוף המכביה השנייה (1935).

## קורות חיים
באולימפיאדת פריז (1924) סיים במקום 25 בדקר אישי.

באולימפיאדת אמסטרדם (1928) סיים במקום תשיעי בדקר קבוצתי, במקום 11 ברומח קבוצתי ובמקום 41 ברומח אישי.

ב שנערכה בשנת 1935, זכה בשתי מדליות זהב וארד. מדליית זהב ברומח קבוצתי ובמדליית ארד ברומח אישי.

## קישורים חיצוניים

קטגוריה:סייפים יהודים מצרים
קטגוריה:אלופי המכביה: סייפים
קטגוריה:ספורטאים יהודים מצרים
קטגוריה:סייפים באולימפיאדת פריז (1924)
קטגוריה:סייפים באולימפיאדת אמסטרדם (1928)
קטגוריה:משתתפים יהודים באולימפיאדת פריז (1924)
קטגוריה:משתתפים יהודים באולימפיאדת אמסטרדם (1928)
קטגוריה:ילידי 1895
קטגוריה:מצרים שנפטרו ב-1975
אוסף הסינגלים

**אוסף הסינגלים** (באנגלית: ***The CD's Collection***) הוא מארז התקליטורים הראשון של הזמרת-יוצרת הישראלית דנה אינטרנשיונל. הוא יצא לאור ב-2 בנובמבר 2003, בהוצאת חברות התקליטים דנה מיוזיק ו-IMP רקורדס. הוא יצא לחנויות במהדורה מוגבלת לכבוד חגיגות העשור לקריירה שלה, ולאחר עשר שנים מיציאת האלבום דנה אינטרנשיונל (1993).

המארז כולל שמונה תקליטורים בסך הכול. שבעה מתוכם הם הסינגלים שיצאו מתוך אלבום האולפן השביעי שלה, החלום האפשרי (2002). התקליטור השמיני הוא אוסף של ארבע גרסאות שנוצרו לשירה "Cinquemilla"; הוא נקרא "AloRaroLa" ועטיפתו מציגה את פיה של אינטרנשיונל עם ניבים.

## רקע
אוסף הסינגלים כולל שבעה תקליטורים של סינגלים שהוציאה אינטרנשיונל בין 2002–2003 כחלק מאלבום האולפן השביעי שלה החלום האפשרי (2002) ואחד נוסף, המהווה אוסף של ארבע גרסאות לשירה "Cinquemilla" משנת 1996. התקליטור של "תחלום" כולל רמיקס נוסף בשם "לונג דרים". התקליטור של "החלום האפשרי" כולל גרסה אקוסטית לשירה "ניצחתי" משנת 2001. התקליטור של "תגיד לי, מי?" כולל רמיקס נוסף מאת ריי ניזאן. התקליטור של "עד היום" כולל גם את השיר "Gotta Move On".

התקליטור של "בסוף יהיה טוב..." כולל ארבעה קטעים בסך הכול. הראשון הוא גרסת הרדיו והשני הוא הגרסה המקורית. השלישי הוא רמיקס ערוך מאת ס.ט.א.ר.ן והרביעי הוא רמיקס שנוצר בידי ס.ט.א.ר.ן גם כן, אך בגרסה שאינה ערוכה. אוסף הסינגלים עוצב בצורת קופסה עשויה מקרטון, עליה מופיעה אינטרנשיונל.

## הצלחה מסחרית
מארז התקליטורים נמכר בלמעלה מ-8,000 עותקים בישראל, וזכה להצלחה רבה ביחס ליציאתו המוגבלת.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים
* אוסף הסינגלים באתר Discogs

## הערות שוליים

קטגוריה:אלבומי אוסף מ-2003
קטגוריה:אלבומי דנה אינטרנשיונל
קטגוריה:אלבומי אוסף באיטלקית
קטגוריה:אלבומי אוסף באנגלית
קטגוריה:אלבומי אוסף בעברית
קטגוריה:אלבומים שהופקו על ידי אלי אברמוב
קטגוריה:אלבומים שהופקו על ידי זיו גולנד
קטגוריה:אלבומים שהופקו על ידי תומר בירן
קטגוריה:אלבומי חברת דנה מיוזיק
קטגוריה:אלבומי חברת IMP רקורדס
זאכי הררי

**זאכי הררי** (כונה גם **זוזי הררי** או **זאכי סאלים**) (7 בפברואר 1926 - 5 בנובמבר 1979) היה כדורסלן יהודי-מצרי. זכה עם נבחרת מצרים בכדורסל במדליית ארד באליפות אירופה בכדורסל (פראג 1947) וייצג את מצרים באולימפיאדת הלסינקי (1952).

## קורות חיים
### 1947
באליפות אירופה שנערכה בפראג, צ'כוסלובקיה בשנת 1947 זכה עם נבחרתו במדליית ארד (חולצה מספר 10), אחרי ברית המועצות וצ'כוסלובקיה המארחת. בשלב המוקדמות נבחרת מצרים ניצחה בשלושת משחקיה, נגד בלגיה (46–35), נגד איטליה (43–38) ונגד אלבניה (104–19). בשלב הבא היא ניצחה את פולין (52–28), הפסידה לברית המועצות (32–46) וניצחה את בולגריה (51–38). במשחק על מדליית הארד היא ניצחה את בלגיה (50–48).

### 1948
לקראת אולימפיאדת לונדון הוא הוזמן לשחק בנבחרת מצרים, שבה היו מספר שחקנים יהודים. "הגענו לנבחרת ועד מהרה השתלבנו", סיפר אליהו עמיאל, "בין השחקנים הערבים והיהודים בנבחרת שררו יחסים מצוינים. שבועיים לפני הנסיעה ללונדון הגיעה הוראה מהמלך פארוק להוציא את השחקנים היהודים מהנבחרת".

### 1949
בשנת 1949 נערכה אליפות אירופה בכדורסל בקהיר, ושוב הררי ועמיאל זומנו לנבחרת. על-פי מספר גרסאות, שעה לפני המשחק הפותח הודיע המלך פארוק, כי אם שני היהודים ירצו לשחק במדי הנבחרת עליהם להתאסלם. לאחר מכן תבע הממשל המצרי כי השחקנים יחליפו את שמות משפחתם לשמות ערביים. השניים דחו את ההצעה והנבחרת צעדה בטקס הפתיחה ללא עמיאל והררי. הכרוז הודיע לקהל ההמום כי השניים לא משחקים עקב מחלה.

### 1952
באולימפיאדת הלסינקי סיים עם נבחרתו במקום התשיעי (חולצה מספר 8) לאחר ששיחק בכל ששת המשחקים וקלע 28 נקודות בסך הכל. במשחק הראשון שבו ניצחה נבחרתו את טורקיה 64–45 הוא קלע 4 נק'. במשחק השני שבו נבחרתו הפסידה לקנדה 57–63 הוא היה השחקן המצטיין בנבחרתו וקלע 8 נק'. במשחק השלישי שבו ניצחה נבחרתו את איטליה 66–62 הוא קלע 5 נק'. במשחק הרביעי שבו נבחרתו הפסידה לצרפת 64–92 הוא קלע 8 נק'. במשחק החמישי שבו נבחרתו הפסידה לצ'ילה 46–74 הוא קלע נקודה אחת ובמשחק השישי שבו נבחרתו ניצחה את קובה 66–55 הוא קלע 2 נק'.

### 1953
באליפות אירופה שנערכה במוסקבה, ברית המועצות בשנת 1953 הוא סיים עם קבוצתו במקום השמיני (חולצה מספר 10). בשלב המוקדמות נבחרת מצרים ניצחה בשלושת משחקיה, נגד שוודיה (75–26), נגד צרפת (74–58) ונגד מערב גרמניה (74–41). במשחקי הדירוג 1–8, היא הפסידה לצ'כוסלובקיה (33–87), ניצחה את איטליה (60–51), הפסידה ליוגוסלביה (39–58), הפסידה באופן טכני לישראל (0–2) לאחר שלא הופיעה למשחק, הפסידה להונגריה (50–89), לברית המועצות (27–66) ולצרפת (62–73).

### 1958
הררי שיחק בשלב שמינית הגמר בגביע אירופה לאלופות (עונת 1958/1959) שנערך בנובמבר 1958. קבוצתו מועדון אל ג'זירה קהיר הפסידה לסימנטל מילאנו מאיטליה (72–47), מאחר שהקבוצה האיטלקית סרבה לשחק במגרש פתוח היא הפסידה לקבוצתו הפסד טכני. בשלב רבע הגמר קבוצתו הפסידה לקבוצת אקדמיק סופיה מבולגריה (65–71), מאחר שלא היה לה תקציב לנסיעה לבולגריה היא הפסידה הפסד טכני.

נפטר ב-5 בנובמבר 1979.

## קישורים חיצוניים

* 
* 
* 

## הערות שוליים

קטגוריה:ספורטאים יהודים מצרים
קטגוריה:כדורסלנים יהודים
קטגוריה:כדורסלנים באולימפיאדת הלסינקי (1952)
קטגוריה:משתתפים יהודים באולימפיאדת הלסינקי (1952)
קטגוריה:מצרים שנולדו ב-1926
קטגוריה:מצרים שנפטרו ב-1979
שחור תלתן

"**שחור תלתן**" הוא שיר שהוקלט על ידי הזמרת הישראלית אגם בוחבוט. הוא יצא לאור ב-9 בפברואר 2022, על ידי חברת התקליטים z.i הפקות, כרצועה הראשונה מתוך אלבום הבכורה של בוחבוט, *[[אין קונספט]]*. הוא נכתב והופק על ידי טליסמאן וגלעד מרקוביץ'. עם יציאת האלבום עלה השיר לרשת הזרמת המדיה ספוטיפיי, שם הצליח לצבור למעלה מ-840 אלף השמעות. לא הופק ל-"שחור תלתן" וידאו קליפ אך ביום צאתו הועלה לערוץ היוטיוב הרשמי של בוחבוט אודיו שלו. נכון ליולי 2025 עומד מונה הצפיות של האודיו על למעלה מ-1.3 מיליון צפיות

השיר הגיע למקום השביעי במצעד הסינגלים הישראלי של העשירייה.

## רקע
ב-30 בינואר 2022 פרסמה בוחבוט בחשבון האינסטגרם שלה את תאריך יציאת האלבום ואת עטיפתו. אירוע השקת האלבום התקיים ב-9 בפברואר 2022 בהופעה חיה של בוחבוט על בימת "רידינג 3". גם "שחור תלתן" בוצע בהופעה זו כחלק מקידומו.

## מיקומי שיא

## היסטוריית יציאות לאור

## הערות שוליים

קטגוריה:שירי אגם בוחבוט
קטגוריה:שירים בעברית
Maybe You're the Problem

"**Maybe You're the Problem**" (בעברית: "**אולי אתה הבעיה**") הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-28 באפריל 2022, על ידי חברת התקליטים אטלנטיק רקורדס, כסינגל ראשון מתוך אלבום האולפן השני שלה, *[[Diamonds & Dancefloors]]*. השיר נכתב על ידי מקס, שון מקסוול, מרקוס לומקס והמפיקים אברהם דרטנר, ג'ונאס ג'ברג וסירקוט סירקט. "Maybe You're the Problem" הוא שיר דאנס-פופ, סינת'-פופ וגל חדש, עם מילים המתארות פרידה מבן זוג אנוכי. קליפ נלווה בוים על ידי ג'וזף קאהן ומתאר את מקס חוצה דרך משחק ארקייד בנושא חורף.

## הוצאה והלחנה
"Maybe You're the Problem" יצא לאור כסינגל המוביל מתוך אלבום האולפן השני של מקס *Diamonds & Dancefloors* ב-28 באפריל 2022. השיר נכתב על ידי מקס, שון מקסוול, מרקוס לומקס והמפיקים אברהם דרטנר, ג'ונאס ג'ברג וסירקוט סירקט. העטיפה של השיר מורכבת משיערה האדום דובדבן של מקס, ששימש "מיתוג מחדש" לאלבומה השני.

מבחינה מוזיקלית, "Maybe You're the Problem" הוא שיר דאנס-פופ, סינת'-פופ וגל חדש עם השפעות ממוזיקה בשנות ה-80. בכתיבה עבור *Uproxx*, קייטלין ווייט תיארה את השיר כ"המנון התפרקות", בעוד ג'ורג' גריפית'ס מחברת המצעדים הרשמית סבר שהוא מכיל אלמנטים של רוק. המילים מתארות את הפתיחה של מקס לצאת ממערכת יחסים עם בן זוג אנוכי.

## ויידאו קליפ
וידאו קליפ של "Maybe You're the Problem" בוים על ידי ג'וזף קאהן ויצא ב-28 באפריל 2022. מקס מופיעה בקליפ עם שיער אדום גלי. הסרטון בנושא החורף מתאר את מקס משתזף בשלג, עושה סקי, ומופיעה כחלק ממשחק ארקייד.

## מיקומי שיא

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי יונאס יברג
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי גל חדש
קטגוריה:שירי דאנס-פופ
קטגוריה:שירי דאנס-רוק
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
סמית' (אי, איי אנדמן וניקובר)

**סמית**' (באנגלית: **Smith Island**) הוא אי בארכיפלג איי אנדמן. האי שייך למחוז המנהלי של צפון ומרכז אנדמן, חלק מטריטוריית האיחוד ההודי של איי אנדמן וניקובר. האי שוכן 298 ק"מ מצפון לפורט בלייר.

ישנם 3 כפרים באי. על פי מפקד האוכלוסין של הודו בשנת 2011, באי יש 160 משקי בית. בכפר הראשי יש 60 בתי מגורים, ובנוסף בתי מנוחה אקולוגיים הזמינים ללינה.

## דמוגרפיה

## קישורים חיצוניים

קטגוריה:איי אנדמן וניקובר
אהבתי לך

"**אהבתי לך**" הוא שיר שהוקלט על ידי הזמר הישראלי עומר אדם בהשתתפות הצמד סטטיק ובן-אל תבורי. הוא יצא לאור ב-6 במרץ 2022, על ידי חברת התקליטים די-מיוזיק, כרצועה השנייה מתוך המיני-אלבום המשותף שלהם לכאורה. הוא נכתב על ידי לירז רוסו וירדן פלג, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-430 אלף השמעות.

השיר הגיע למקום השישי במצעד הסינגלים הישראלי של העשירייה.

## וידאו קליפ
הווידאו קליפ הרשמי של השיר פורסם ב-6 במרץ 2022, ביום צאת השיר. נכון לספטמבר 2025 לשיר יש למעלה מ-2.1 מיליון צפיות ביוטיוב.

## מיקומי שיא

## היסטוריית יציאות לאור

## הערות שוליים

קטגוריה:סינגלים מ-2022
קטגוריה:שירי סטטיק ובן-אל תבורי
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:שירי אהבה בעברית
גלריית המדרשה הירקון 19

**גלריית המדרשה הירקון 19** הייתה מרכז אמנות, תרבות וחינוך בתל אביב, שאיפשר את הרחבת הפעילות האמנותית של המדרשה לאמנות במכללת בית ברל.

בגלריה, שפעלה בין ינואר 2014 לדצמבר 2024, הוצגו תערוכות יחיד, תערוכות קבוצתיות של אמנים בני דורות שונים, ותיקים וצעירים, מקומיים ובינלאומיים, ותערוכות הסיום של התוכנית ללימודי המשך של המדרשה. התערוכות התחלפו מספר פעמים בשנה. הגלריה נוהלה על ידי המדרשה לאומנות, אך הוצגו בה גם יצירות של אמנים שאינם קשורים למכללה.

בנוסף לתערוכות מתחלפות, התקיימו במקום אירועי תרבות, הרצאות וימי עיון העוסקים בסוגיות אקטואליות באמנות, פילוסופיה ועוד. המרכז איפשר פעילות של יוצרים, תאורטיקנים ואנשי חינוך במסגרת אירועים פתוחים לקהל הרחב. הוא כלל גם חדר הקרנה לעבודות וידאו, חלל להתכנסויות, להקרנות סרטים ולפעילויות לקהילה.
תחילה פעלה גלריית המדרשה במתחם המדרשה לאמנות במכללת בית ברל, לאחר מכן בחצר אחורית ברחוב דיזנגוף 34, וחלל התצוגה האחרון נפתח בשנת 2014 ופעל עד 2024.

## התפיסה האוצרותית והאמנותית של הגלריה
הגלריה פעלה להנעת דיונים ולהצבעה על מגמות חדשות בשדה האמנות המקומי והבינלאומי, בנוסף להצגת תערוכות. הגלריה אפשרה לאמנים מרחב בו יוכלו לקחת סיכון ולבדוק את גבולות הפעולה שלהם. הגלריה פעלה מתוך התייחסות למציאות המקומית העכשווית ולמרחב שבו היא מוקמה מבחינה חברתית, גאוגרפית, היסטורית, תרבותית ופוליטית. במקביל – בשל היותה מוסד ללא כוונת רווח שהוא חלק מאקדמיה לאמנות – היא היוותה גם סביבה לימודית.

## צוות הגלריה
עדינה פרלמן ורדי הייתה מנהלת הגלריה לאורך כל שנות פעילותה. אוצריה היו דורון רבינא (2009-2001). בועז ארד (2009-2018), ואבי לובין משנת 2018 ועד סגירתה ב-2024. עם מינויו לאוצר, אמר לובין: "אני שואף לחשוב על גלריית המדרשה כעל מרחב שמקיים תערוכות, פעולות ואירועים, שלוקחים בחשבון את התנאים הנחוצים לכל עבודה ומתחשבים במרחב החברתי והפוליטי שבו הגלריה פועלת. השאיפה היא להציג אמניות ואמנים בני דורות שונים, מקומיים ובינלאומיים, ולבנות מרחב דינמי שמאפשר לאמנים לקחת סיכון ולבדוק את גבולות הפעולה והשיח האמנותי".

## קישורים חיצוניים

## הערות שוליים

קטגוריה:תל אביב-יפו: גלריות לאמנות
All Night (שיר של איקונה פופ)

"**All Night**" הוא שיר של צמד הסינת'-פופ השוודי איקונה פופ, שנמצא באלבום האולפן השני של הצמד, *[[This Is... Icona Pop]]*. האלבום יצא, על ידי חברות התקליטים TEN מיוזיק גרופ וביג ביט רקורדס, ב-23 ביולי 2013. השיר הוא הסינגל השני מהאלבום, בעקבות "Girlfriend". השיר הופיע בפסקול של הסרט שכנים.

השיר נכתב על ידי איקונה פופ, בראיין לי, אלוף לואב, ג'וותן סלואן, לוק סטיל וניק ליטלמור, והופק על ידי בראיין לי ואלוף לואב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:שירי להט"ב
קטגוריה:שירים על לילות
קטגוריה:שירי מוזיקת האוס
קטגוריה:שירי סינת'-פופ
עונת 2022/2023 בליגה הבלקנית בכדורסל

**עונת 2022/2023 ב[[הליגה הבלקנית בכדורסל|ליגה הבלקנית בכדורסל]]** (BIBL) הייתה העונה ה-15 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-27 באוקטובר 2022 בדימונה במשחק בו אירחה הפועל באר שבע-דימונה את לבסקי סופיה. בתחרות זו משתתפות קבוצות מישראל, בולגריה, מונטנגרו, קוסובו, ואוקראינה.

בתאריך ה-5 באפריל 2023 הוחלט שהפיינל פור יערך בעיר סטארה זאגורה שבבולגריה. הפועל באר שבע-דימונה זכתה בטורניר לאחר ניצחון בגמר על קייבי פיה.

## מתכונת התחרות
בתחילה תוכננה העונה שוחקה במתכונת של ליגה בעלת 7 קבוצות ששיחקו ביניהן צמד משחקים כגד כל יריבה בשיטת בית וחוץ, 12 משחקים בסך הכל אשר בסיומם הקבוצות במקומות 1–2 יעפילו לפיינל פור והקבוצות במקומות 3–6 יתמודדו ברבע הגמר.

אך לאחר שינוי המבנה בעקבות הדחה ופרישה של קבוצות, נותרו 4 קבוצות בלבד והן שיחקו את שלבי הגמר בשיטת פיינל פור.

## הקבוצות
7 קבוצות נרשמו לעונת זו, הפועל באר שבע מליגת העל, בודיוולניק קייב האוקראינית, ק.ק מילניום המונטנגרית, לבסקי סופיה וברואה הבולגרית, קייבי פיה ובשקימי פריזרן מקוסובו..

אליצור נתניה נרשמה בתחילה, אך בספטמבר החליטה לוותר על השתתפותה במפעל. גם מכבי חיפה נרשמה ואף שובצה לשלב הבתים אך באוקטובר החליטה לוותר על השתתפותה בעונה זו.

## שלב הבתים

*בשקימי פריזרן לא הופיעה למשחק החוץ נגד ק.ק מילניום עקב חוסר בשחקנים כשירים, עקב כך נפסק כי הקבוצה תפסיד 20 - 0 ללא הפסד טכני ותקבל נקודה, מאוחר יותר לא הופיעה הקבוצה פעם נוספת ועקב כך הודחה מהמפעל.
*לבסקי סופיה הודיעה שלא תוכל להגיע לשני משחקים, עקב כך הקבוצה הודחה מהמפעל.
*בודיוולניק קייב הודיעה כי אינה מסוגלת לעמוד בהתחיבויות הכספיות ופרשה מהמפעל.
*לאחר הדחת הקבוצות נקבע כי המשחקים הנותרים של אותן הקבוצות יסתיימו בהפסד טכני בתוצאה 20 - 0.

## רבע הגמר
שלב רבע הגמר בוטל לאחר צמצום הליגה.

## פיינל פור
הקבוצות שסיימו במקומות 1–4 יפגשו בשלב הפיינל פור כאשר הקבוצה במקום ה-1 תפגוש את ה-4 והקבוצה במקום ה-2 את ה-3.
כל המשחקים יתקיימו בסטארה זאגורה.

## הערות שוליים

קטגוריה:עונות בליגה הבלקנית בכדורסל
קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:2022 באירופה
קטגוריה:2023 באירופה
3 (מיני-אלבום)

***3*** הוא המיני-אלבום השלישי של הזמר הישראלי עומר אדם. את האלבום הוציאה לאור ב-3 באוגוסט 2021 חברת התקליטים NMC. כלולים בו שלושה שירים, "חצי דפוק", "אחרי החתונה" ו-"בשמלה אדומה". אורכו עומד על 8 דקות ושלושים ושש שניות והוא נכתב בשפה העברית.

## שירים
"חצי דפוק" נכתב והופק על ידי אבי אוחיון ומתן דרור. הווידאו קליפ הנלווה לו נוצר בתוכנת תלת-ממד על ידי אריאל וארז בכר. "אחרי החתונה" נכתב על ידי אדיר גץ, נתי אבידן, נועם רז, משה "בי קיו" שוחט ומתן שרון, והופק על ידי גיא אדר. "בשמלה אדומה" נכתב על ידי אדיר גץ והופק על ידי גיא אדר.

## רשימת רצועות

## היסטוריית יציאות לאור

## הערות שוליים

קטגוריה:אלבומי עומר אדם
קטגוריה:מיני-אלבומים בעברית
קטגוריה:מיני-אלבומי חברת NMC יונייטד אנטרטיינמנט
לכאורה (מיני-אלבום)

"**לכאורה**" הוא המיני-אלבום הרביעי של הזמר הישראלי עומר אדם והראשון של הצמד הישראלי סטטיק ובן-אל תבורי. את האלבום הוציאה לאור ב-6 במרץ 2022 חברת התקליטים די-מיוזיק. כלולים בו שלושה שירים, "לכאורה", "אהבתי לך" ו"אל תדליק אותי סתם". אורכו עומד על 8 דקות ועשרים ושמונה שניות והוא נכתב בשפה העברית.

## רשימת רצועות

## היסטוריית יציאות לאור

## הערות שוליים

## קישורים חיצוניים

קטגוריה:אלבומי עומר אדם
קטגוריה:אלבומי סטטיק ובן-אל תבורי
קטגוריה:מיני-אלבומים בעברית
קטגוריה:אלבומים שהופקו על ידי ג'ורדי
רויטל יפה כ"ץ

**רויטל יפה כ"ץ** (נולדה ב-1956) היא משפטנית ישראלית שכיהנה עד יוני 2024 כנשיאת בית המשפט המחוזי בבאר שבע.

## ביוגרפיה
יפה כ"ץ נולדה בישראל לאורה ואביעד יפה. אביה היה דיפלומט וחבר כנסת.

בשנת 1974 סיימה את לימודיה התיכוניים בבית הספר התיכון שליד האוניברסיטה העברית בירושלים. בשנים 1974–1976 שירתה בצה"ל, ובשנת 1980 סיימה בהצטיינות את לימודי המשפטים באוניברסיטת תל אביב. בשנת 1981 הוסמכה כעורכת דין.

בשנים 1983-1987 עבדה כעו"ד שכירה. בשנים 1988-1993 עבדה בפרקליטות מחוז דרום בשלוחת אשקלון.

בשנת 1993 מונתה לכהונת שופטת של בית משפט השלום. בשנת 1997 כיהנה כרשמת בבית המשפט המחוזי בבאר שבע, וכן כיהנה בפועל כשופטת בית המשפט המחוזי בבאר שבע.

ביולי 1998 מונתה לשופטת בבית המשפט המחוזי בבאר שבע, ובשנת 2016 מונתה לנשיאת בית המשפט, והחליפה את השופט ספי אלון.

בריאיון שהעניקה ב-2017 לכתב העת של לשכת עורכי הדין "עורך הדין" אמרה יפה כ"ץ: "הכיף הכי גדול זה באמת להיכנס לאולם ולזכות נאשם, אם הוא ראוי לכך כמובן. זה פשוט תענוג ואושר צרוף".

כ"ץ נמנתה על רשימת 24 המועמדים לשיפוט בבית המשפט העליון שהוגשה לוועדה לבחירת שופטים באוקטובר 2021.

ב-2020 הייתה חברה בוועדת האיתור למינוי נשיא בית המשפט המחוזי בתל אביב, במקום הנשיא איתן אורנשטיין.

## קישורים חיצוניים
*רויטל יפה כ"ץ באתר הרשות השופטת

## הערות שוליים

קטגוריה:שופטות ישראליות
קטגוריה:נשיאי בית המשפט המחוזי בבאר שבע
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:ישראליות שנולדו ב-1956
קטגוריה:ישראלים שנולדו ב-1956
קרלוס ריברה

**קרלוס אלברטו ריברה לוקרו** (בספרדית: **Carlos Alberto Rivera Lucero**; נולד ב-24 בפברואר 2003 בפנמה) הוא כדורגלן פנמי המשחק בעמדת החלוץ בקבוצת מכבי תל אביב מליגת העל, בהשאלה מסן פרנסיסקו.

## קריירת מועדונים
ריברה גדל במחלקת הנוער של סן פרנסיסקו מליגת העל הפנמית. בעונת  ערך ארבע הופעות ליגה במדי הקבוצה הבוגרת של המועדון, בהן הבקיע שער אחד.

ב-15 באוגוסט 2021 הושאל ריברה למשך עונה אחת למכבי תל אביב מליגת העל, ושיחק במדי קבוצת הנוער של המועדון בעונת .

## קריירה בינלאומית
ריברה נכלל בסגל נבחרת פנמה הצעירה לטורניר גביע הזהב של CONCACAF לנבחרות צעירות.

## קישורים חיצוניים

## הערות שוליים

קטגוריה:כדורגלנים פנמים
קטגוריה:חלוצי כדורגל פנמים
קטגוריה:כדורגלני סן פרנסיסקו
קטגוריה:כדורגלני מכבי תל אביב
קטגוריה:ילידי 2003
סיבוב טרל

בפיזיקה, **סיבוב טרל** (באנגלית: **Terrell rotation**) או **אפקט טרל**, הוא הסיבוב המדומה שעצם הנע במהירות המהווה שבר משמעותי של מהירות האור יפגין בעיני צופה שעל פניו הוא חולף, בהתאם לתורת היחסות הפרטית. אפקט זה תואר באופן בלתי תלוי על ידי רוג'ר פנרוז וג'יימס טרל בשנים 1958/9, כאשר בקיום התופעה הכללית הבחין הפיזיקאי האוסטרי אנטון למפה עוד ב-1924.

האפקט מתאר כיצד העצם יראה אילו הייתה בבעלותנו מצלמה המסוגלת לתפוס תמונות של עצמים הנעים במהירות יחסותית, וחוזה כי העצם ייראה לא רק מקוצר בכיוון תנועתו (התקצרות האורך) אלא גם מסובב בזווית משמעותית ביחס לתנוחה האמיתית שלו במרחב, באופן שמאפשר לראות גם חלקים של העצם אשר לא ניתן היה לראות אילו היה נייח (למשל, פאות אחוריות של העצם). ראויה לציון העובדה כי בעוד שההתקצרות של עצמים בכיוון תנועתם הייתה ידועה עוד מאז פרסם אלברט איינשטיין את מאמריו על תורת היחסות הפרטית ב-1905, מאמריהם של טרל ופנרוז על אפקט טרל הם ההתייחסות המפורטת הראשונה לשאלה כיצד ייראו עצמים הנעים במהירות יחסותית מבחינה ויזואלית חיצונית.

האפקט מנבא, למשל, כי קובייה בעלת גודל זוויתי קטן הנעה במהירות יחסותית תיראה לא רק מקוצרת פי פקטור לורנץ בכיוון תנועתה, אלא גם מסובבת בזווית \alpha = \mathbb{arcsin}(v/c), כאשר v מהירות הקובייה ו-c מהירות האור (ראו המחשה למטה).

## תיאור והסבר האפקט
ממוזער|330px|השוואה בין התפיסה ה"נאיבית" של המופע הוויזואלי של קובייה נעה (צד שמאל) לבין מופעה הוויזואלי האמיתי (צד ימין). בצד שמאל מוראית התקצרות האורך של הקובייה בכיוון תנועתה בלבד, בעוד שבצד ימין מוראה גם הסיבוב שלה.
מאמריהם של טרל ופנרוז הצביעו על כך שאף על פי שתורת היחסות הפרטית תיארה "התקצרות" של גופים בכיוון תנועתם, אין לבלבל זאת עם התחזיות האמיתיות של התורה לגבי מופעו הוויזואלי של עצם נע. בכך הם תיקנו מספר קונספציות שגויות לגבי האופן שבו עצם נע ייראה לצופה המביט בו.

לשם הדוגמה נתייחס כעת לעצם קובייתי החולף על פני צופה, כפי שמופיע בהמחשה משמאל. מופעו הוויזואלי של עצם נע, כפי שהיה מתועד למשל על ידי מצלמה בעלת זמן חשיפה שואף לאפס, הוא בעצם תמונה של כל חלקי העצם כאשר חלקי התמונה השונים (המתארים חלקים שונים של העצם) תואמים לקרני אור שנפלטו בזמנים שונים בעבר מנקודות שונות על העצם ומגיעות בו-זמנית לצמצם המצלמה. עבור עצם קובייתי הנע במהירות יחסותית מקבלים, שאודות להפרשי הזמנים בהגעת קרני האור מנקודות שונות על הקובייה ולמהירותה הגבוהה של הקובייה, חלקי התמונה השונים יהיו תואמים לקרני אור שנפלטו בעבר (מנקודות שונות על הקובייה) כאשר הקובייה הייתה במיקומים *שונים משמעותית* זה מזה.

מכיוון שזמן הגעת האור לצופה יחסי למרחק הנקודה על הקובייה (ברגע המתאים בעבר) מן הצופה, האור הנפלט מן החלקים של פאה שלמה של הקובייה יגיע כעבור זמנים העומדים ביחס ישר לעומק של כל נקודה בפאה זאת (ב"עומק" הכוונה היא למרחק בכיוון ניצב לדף), ולכן תתקבל תמונה מסובבת של פאה זאת. פיתוח מתמטי פשוט מבחינה טכנית מראה שאילו לקובייה גודל זוויתי קטן בעיני הצופה, אז קרני האור הנפלטות מנקודות שונות על הקובייה כמעט מקבילות ולכן זווית הסיבוב תהיה בדיוק \alpha = \mathbb{arcsin}(v/c); בפרט, עבור מהירות הקרובה מאוד למהירות האור (נניח *0.99c*) הקובייה תסתובב כמעט ב-90 מעלות.

## ראו גם
* אברציה כוכבית

## קישורים חיצוניים

* הסבר מפורט על אפקט טרל 
* The invisibility of length contraction .

קטגוריה:תורת היחסות הפרטית